open-index/open-wikipedia-markdown huggingface dataset:
Baltromiškes vecticībnieku baznīca

{
  "type": "ExternalData",
  "service": "geoshape",
  "ids": "Q16445276"
}

**Baltromiškes vecticībnieku baznīca** () ir 1909. gadā uzcelts vecticībnieku dievnams, kas atrodas Lietuvas centrālajā daļā, Kauņas apriņķa Jonavas rajona pašvaldības Baltromiškes ciemā.

Vecticībnieki ciemā apmetās no 18. gadsimta otrās puses. 1907. gadā ciemā nodibināja vecticībnieku kopienu. 1909. gadā Baltromiškē jau bija uzcelta koka baznīca. Bija plāni to pārbūvēt par mūra baznīcu, tomēr plānus izjauca Pirmais pasaules karš.


2020,_Baltromiškė.JPG
Baltromiškė, Lithuania - panoramio (4).jpg


## Ārējās saites
Liu Šijina

**Liu Šijina** (, ; dzimusi  Jaņtai) ir ķīniešu vieglatlēte, startē šķēpa mešanas sacensībās,  čempione un 2018. gada Āzijas spēļu čempione.

## Karjera
2012. gadā uzvarēja Āzijas čempionātā junioriem Kolombo, Šrilankā. Tajā pašā gadā izcīnīja sudraba medaļu Pasaules čempionātā junioriem Barselonā ar rezultātu 59,20 m. 2013. gadā pirmoreiz šķēpu raidīja tālāk par 60 metriem, sasniedzot 60,23 metrus. 2015. gadā uzvarēja Āzijas čempionātā Uhaņā, uzstādot čempionāta rekordu (61,33 m).

Piedalījās  Riodežaneiro, bet kvalifikācijā sasniedza vien 57,16 metrus, kas deva 23. vietu, līdz ar to finālā neiekļuva. 2017. gada Pasaules čempionātā Londonā iekļuva finālsacensībās un ieņēma 8. vietu. 2018. gadā uzvarēja Āzijas spēlēs Džakartā. 2019. gada Pasaules čempionātā Dohā ieguva sudraba medaļu, piekāpjoties tikai Austrālijas šķēpmetējai Kelsijai Lī Bārberei.

 izcīnīja zelta medaļu  Tokijā ar rezultātu 66,34 m. Viņa kļuva par pirmo Āzijas vieglatlēti, kas uzvarējusi olimpiskajās spēlēs šķēpa mešanā sievietēm.

2022. gada Pasaules čempionātā Jūdžīnā ieņēma ceturto vietu, bet pēc gada Budapeštā ierindojās sestajā vietā. 2023. gada Āzijas čempionātā Bangkokā izcīnīja sudraba medaļu.

## Sasniegumi

## Atsauces

## Ārējās saites
Rustems Rustemovs

**Rustems Rustemovs** (; dzimis 2009. gadā) ir Azerbaidžānas šahists.

## Biogrāfija
Sumgajitas šaha skolas audzēknis. Vairākkārt piedalījies Azerbaidžānas jauniešu šaha čempionātos dažādās vecuma grupās, kurās 2023. gadā izcīnījis sudraba medaļu U14 vecuma grupā.

Pēc šī panākuma izcīnījis tiesības pārstāvēt savu valsti Eiropas jauniešu šaha čempionātā, kur 2023. gadā uzvarējis U14 vecuma grupā.

## Atsauces

## Ārējās saites
LBTU Lauksaimniecības un pārtikas tehnoloģijas fakultāte

**LBTU Lauksaimniecības un pārtikas tehnoloģijas fakultāte** (LPTF) ir Latvijas Biozinātņu un tehnoloģiju universitātes fakultāte. Izveidota 2023. gadā apvienojot Lauksaimniecības fakultāti ar Pārtikas tehnoloģijas fakultāti.

## Struktūrvienības
Fakultāti veido 8 struktūrvienības:
* Augsnes un augu zinātņu institūts;
* Dzīvnieku zinātņu institūts;
* Pārtikas institūts;
* Augu aizsardzības zinātniskais institūts "Agrihorts";
* Zemkopības institūts;
* Mācību un pētījumu saimniecība "Pēterlauki";
* Augu šķirņu saimniecisko īpašību novērtēšanas centrs;
* Zivju apstrādes biotehnoloģiju studiju un pētniecības centrs.

## Atsauces

## Ārējās saites
*
LBTU Meža un vides zinātņu fakultāte

**LBTU Meža un vides zinātņu fakultāte** (MVZF) ir Latvijas Biozinātņu un tehnoloģiju universitātes fakultāte. Izveidota 2023. gadā apvienojot Meža fakultāti ar Vides un būvzinātņu fakultāti.

## Struktūrvienības
Fakultāti veido 5 struktūrvienības:
* Ainavu arhitektūras un vides inženierijas institūts;
* Mežsaimniecības institūts;
* Būvniecības un kokapstrādes institūts;
* Zemes pārvaldības un ģeodēzijas institūts;
* LBTU Starpnozaru laboratorija.

## Atsauces
LBTU Inženierzinātņu un informācijas tehnoloģiju fakultāte

**LBTU Inženierzinātņu un informācijas tehnoloģiju fakultāte** (IITF) ir Latvijas Biozinātņu un tehnoloģiju universitātes fakultāte. Izveidota 2023. gadā apvienojot Tehnisko fakultāti ar Informācijas tehnoloģiju fakultāti.

## Struktūrvienības
Fakultāti veido 4 struktūrvienības:
* Datoru sistēmu un datu zinātnes institūts;
* Inženiertehnikas un enerģētikas institūts;
* Matemātikas un fizikas institūts;
* Mehānikas un dizaina institūts.

## Atsauces

## Ārējās saites
*
Leite (province)

**Leite** (, , , ) ir viena no Filipīnu provincēm valsts austrumdaļā, Austrumu Visaju reģionā. Administratīvi dalās 1 pilsētā un 40 municipalitātēs un 1393 barangajās. Dažkārt provincei pieskaita Taklobanas un Ormokas neatkarīgās pilsētas. Provinces centrs ir Taklobana, bet lielākā iekļautā pilsēta ir Bajbaja.

## Ģeogrāfija
Province aizņem Leites salas ziemeļu un centrālo daļu, kā arī vairākas nelielas salas tās piekrastē. Sala vulkāniskas izcelsmes, kalnaina; augstākā virsotne ir Lobi 1346 m vjl. Piekrastē zemienes. Valda tropu musonu klimats piekrastēs un vēsāks klimats kalnienēs.

## Vēsture
Province izveidota 1735. gadā spāņu koloniālajā laikā, nodalot no Sebu provinces, un iekļāva arī kaimiņos esošās Samaras, Biliranas un vairākas mazākas salas. Provinces centrs bija Karigara salas ziemeļos. 1768. gadā Samaru nodalīja patstāvīgā provincē. 1959. gadā atsevišķā provincē nodalīja Dienvidleiti, bet 1992. gadā — Biliranu.

## Ārējās saites
Invernesas katedrāle

{
  "type": "ExternalData",
  "service": "geoshape",
  "ids": "Q2399661"
}

**Sv. Andreja katedrāles baznīca** (, ) ir Skotijas Episkopālās baznīcas (anglikāņu) katedrāle, kas atrodas Skotijas pilsētā Invernesā. Morejas, Rosas un Kaitnesas diecēzes galvenā baznīca.

Katedrāle tika celta no 1866. līdz 1869. gadam. Tās projekta autors ir Invernesas arhitekts Aleksandrs Ross (*Alexander Ross*, 1834—1925). Līdzekļu trūkuma dēļ netika pabeigti projektā paredzētie torņi.


Inverness_Cathedral_Nave_1,_Scotland,_UK_-_Diliff.jpg|Katedrāles interjers
Autumn along the river Ness in Inverness Scotland (5182386002).jpg
Inverness Cathedral, altar.jpg|Altāris
Inverness Cathedral, choir stalls.jpg
Inverness - Inverness Cathedral - 20140424182539.jpg


## Ārējās saites
*
Valtaiķu luterāņu baznīca

**Valtaiķu Evaņģēliski luteriskā baznīca** ir 18. gadsimta beigās celts dievnams, kas atrodas Kuldīgas novada Laidu pagasta Valtaiķos. Valsts nozīmes kultūras piemineklis.

Mūra baznīca uzcelta 1792. gadā tipiskā Kurzemes baznīcu veidolā. Interjerā rokoko elementi. 1833. gadā radītās altārgleznas autors ir Johans Lēberehts Eginks (1784—1867). Baznīcu grezno 15 Kazdangas muižnieka Kārļa Vilhelma Manteifeļa (1872—1946) finansētās vitrāžas. Uzskata, ka ap 1905. gadu tapušo vitrāžu metu autors ir Vilhelms Purvītis, tās izgatavotas Itālijā. Ne tikai baznīca un tās vitrāžas, bet arī altāris, baznīcēnu soli, kancele, ērģeles un to prospekts u.c. interjera elementi ir atsevišķi valsts nozīmes kultūras pieminekļi.

21. gadsimta sākumā Latvijas Evaņģēliski luteriskā baznīca tiesājās ar Valtaiķu autonomo draudzi (tagad ietilpst Latvijas Evaņģēliski luteriskajā baznīcā pasaulē) par baznīcas ēkas piederību.


Valtaiķu_luterāņu_baznīcas_vitrāžas_10.jpg
Valtaiķu_luterāņu_baznīcas_vitrāžas_9.jpg
Valtaiķu_luterāņu_baznīcas_vitrāžas_8.jpg
Valtaiķu_luterāņu_baznīcas_vitrāžas_7.jpg


## Atsauces

## Ārējās saites
Nikolajs Černiševskis

**Nikolajs Černiševskis** (*Николай Гаврилович Чернышевский*, 1828—1889) bija krievu literatūrkritiķis, publicists, rakstnieks, filozofs. Materiālists, sociālists, revolucionārais demokrāts.

## Dzīvesgājums
Dzimis 1828. gadā Saratovā garīdznieka ģimenē. Līdz 14 gadu vecumam tēva vadībā ieguva mājas izglītību. 1843. gadā Nikolajs Černiševskis sāka mācīties Saratovas Garīgajā seminārijā, kuru nepabeidzis pēc 3 gadiem iestājās Sanktpēterburgas Imperatoriskās universitātes Filozofijas fakultātes Vēstures un filoloģijas nodaļā. Šajā posmā norisinājās Černiševska kā materiālista uzskatu izveidošanās. 1850. gadā ieguva universitātes kandidāta grādu, un 1851. gadā sāka valodas skolotāja darbu Saratovas ģimnāzijā. 1853. gadā iepazinās ar savu nākamo sievu Olgu Vasiļjevu (*Ольга Сократовна Васильева*), pēc kāzām pārvācās uz Pēterburgu. 1854. gadā Černiševskis kļuva par pasniedzēju 2. kadetu korpusā, pēc konflikta ar kādu virsnieku šo darbu atstāja.

1854. gadā Černiševskis sāka darboties žurnāla *[[Sovremeņņik]]* izdevniecībā, kur strādāja kopā ar Nikolaju Ņekrasovu un Nikolaju Dobroļubovu; vēlējās izmantot žurnālu revolucionārās demokrātijas ideju sludināšanai, pret ko iestājās ar žurnālu saistītie liberālie rakstnieki, piemēram, Ivans Turgeņevs.

1855. gadā Černiševskis aizstāvēja savu disertāciju "Mākslas estētiskās attiecības ar īstenību" (*Эстетические отношения искусства к действительности*), kuras saturs bija pretrunā ar tolaik valdošā ideālisma uzskatiem, Černiševskis ieguva viņam pienākošos maģistra grādu pēc izglītības ministra maiņas.

1858. gadā Černiševskis kļuva par Krievijas Kara ministrijas oficiālā laikraksta redaktoru, šajā laikā par viņa ideju domubiedriem kļuva vairāki armijas virsnieki. Nodarbojās ar filozofisko publicistiku, kurā vērsās gan pret duālismu, gan pret monismu, kā arī rakstīja ekonomiski politiskus rakstus, tostarp agrārajai reformai veltītus. Kopā ar Nikolaju Ogarjovu un Aleksandru Hercenu kļuva par narodņicisma aizsācēju.

1862. gadā Černiševski apcietināja un ievietoja Petropavlovskas cietoksnī, kur viņš pavadīja pusotru gadu ilgo izmeklēšanas laiku. Šajā laikā viņš sarakstīja romānu "Ko darīt?" (*Что делать?*). 1864. gadā senators Karniolins-Pinskis piesprieda Černiševskim 14 gadu katorgas darbu ar sekojošu mūža nometinājumu Sibīrijā, Aleksandrs II samazināja katorgas ilgumu līdz 7 gadiem, kopumā ieslodzījumā, katorgā un nometinājumā Černiševskis aizvadīja vairāk nekā 20 gadus. Vismaz divas reizes krievu revolucionāri nesekmīgi centušies atbrīvot Černiševski no izsūtījuma, sarīkojot viņam bēgšanas iespēju.

1883. gadā Černiševskim atļāva atgriezties Krievijas Eiropas daļā, viņš pārvācās uz Astrahaņu, 1889. gadā Černiševskim atļāva doties uz Saratovu, kur viņš tajā pašā gadā nomira pēc smadzeņu asinsizplūduma.

## Ārējās saites
Sanhuaniko šaurums

**Sanhuaniko šaurums** (, , )  ir ap  garš un šaurākajā vietā ap  plats jūras šaurums Filipīnu arhipelāgā, kas savieno Samaras jūru ziemeļos ar Leites līci dienvidos un atdala Visaju arhipelāga Samaras salu ziemeļaustrumos no Leites dienvidrietumos.

Lielākā pilsēta šauruma krastos ir Taklobana pie dienvidu ieejas.  uz ziemeļrietumiem no Taklobanas uzbūvēts 2,2 km garais Sanhuaniko tilts, kas savieno Leiti ar Samaru un ir daļa no .

## Atsauces

## Ārējās saites
Hagans Ehmeds

**Hagans Ehmeds** (; dzimis 2011. gadā) ir Azerbaidžānas starptautiskais meistars šahā (2024). Eiropas jauniešu šaha čempionāta uzvarētājs (2023, 2025).

## Biogrāfija
Baku šaha skolas audzēknis. 2019. gadā dalījis 1.-2. vietu Azerbaidžānas skolēnu šaha čempionātā U8 vecuma grupā, taču sliktāka papildu koeficienta dēļ palicis otrais.

Vairākkārt ar panākumiem pārstāvējis savu valsti Pasaules un Eiropas jauniešu šaha čempionātos dažādās vecuma grupās. 2021. gadā uzvarējis FIDE tiešsaites ātrā šaha pasaules kausā U10 vecuma grupā. 2022. gadā izcīnījis sudraba medaļu Eiropas jauniešu šaha čempionātā U12 vecuma grupā. Pēc gada uzvarējis Eiropas jauniešu šaha čempionātā šajā pašā vecuma grupā. 2025. gada novembrī Budvā uzvarējis Eiropas jauniešu šaha čempionātā U14 vecuma grupā. 

2023. gada martā debitējis Eiropas individuālajā šaha čempionātā.

Par panākumiem turnīros FIDE 2024. gadā viņam piešķīrusi starptautiskā meistara (IM) nosaukumu.

## Atsauces

## Ārējās saites
Ruānas "Dragons"

**Ruānas "Dragons"** () ir profesionāla hokeja komanda, kas bāzēta Ruānā, Francijā, un spēlē Francijas hokeja līgā. Komanda dibināta 1982. gadā un ir viena no titulētākajām Francijas komandām, valsts čempiones titulu izcīnot 18 reizes. 2012. un 2016. gadā komanda izcīnījusi IIHF Kontinentālo kausu.

Pašlaik (2024) komandas sastāvā spēlē latviešu hokejisti Kristaps Sotnieks un Rolands Vīgners.

## Izcīnītās vietas
### Čempionu hokeja līga

## Atsauces

## Ārējās saites
* Komandas oficiālā mājaslapa
* Komandas eliteprospects.com profils
Pārdabiskais Venēcijā

**"Pārdabiskais Venēcijā"** () ir 2023. gada ASV mistērijas filma, kuras režisors ir Kenets Brana, bet scenārija autors Maikls Grīns. Tā daļēji ir balstīta uz Agatas Kristi 1969. gada romānu "Veciem grēkiem garas ēnas" (*Hallowe'en Party*). Šis ir filmas "Nāve uz Nīlas" (2022) turpinājums, kā arī trešā filma, kurā Brana atveido beļģu detektīvu Erkilu Puaro. Pārējās lomas atveido Kails Allens, Kamila Kotēna, Džeimijs Dornans, Tīna Feja, Džūds Hills, Alī Kāns, Emma Lērda, Kellija Reilija, Rikardo Skamarčo un Mišela Jeo.

Filmas "Pārdabiskais Venēcijā" pirmizrāde notika  Londonā un to izplatīja *[[20th Century Studios]]*. Latvijā pirmizrāde notika . Filma saņēma pārsvarā pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 77% vērtējums. Filma nopelnīja 122 miljonus ASV dolāru.

## Atsauces

## Ārējās saites
Džeimijs Dornans

**Džeimss Pīters Maksvels Dornans** (; dzimis ) ir Ziemeļīrijas aktieris, modelis un mūziķis. Savas karjeras laikā nominēts BAFTA televīzijas balvai un Zelta globusa balvai. 2020. gadā laikraksts *[[The Irish Times]]* Dornanu iekļāva savā 50 visu laiku labāko īru aktieru sarakstā.

Savu karjeru 2001. gadā sācis kā modelis, piedaloties tādu zīmolu kā *[[Hugo Boss]]*, *[[Dior Homme]]* un *[[Calvin Klein]]* reklāmās. 2015. gadā žurnāls *[[Vogue]]* viņu iekļāva savā 25 visu laiku labāko vīriešu modeļu sarakstā.

Savu aktiera karjeru sācis 2006. gadā. Kļuvis starptautiski pazīstams pēc lomas seriālos "Reiz sensenos laikos" (2011—2013) un *[[The Fall]]* (2013—2016). Atveidojis lomas tādās filmās kā "Marija Antuanete" (2006), "Greja piecdesmit nokrāsas" filmu sērijā (2015—2018), "Antropoīds" (*Anthropoid*, 2016), *[[The Siege of Jadotville]]* (2016), *[[A Private War]]* (2018), "Barba un Stāra dodas uz Vista Del Mar" (2021), "Belfāsta" (2021) un "Pārdabiskais Venēcijā" (2023). Par lomu Keneta Branas filmā "Belfāsta" nominēts Zelta globusa balvai kategorijā "Labākais otrā plāna aktieris".

## Filmogrāfija

## Atsauces

## Ārējās saites
Pablo Larrains

**Pablo Larrains Mate** (; dzimis ) ir Čīles kinorežisors.

Pazīstams ar tādām filmām kā ''No'' (2012), ''Neruda'' (2016), "Džekija" (2016) un "Spensere" (2021). 2017. gadā bijis viens no producentiem Sebastiana Leilo filmai "Fantastiskā sieviete" (2017), kas saņēma Amerikas Kinoakadēmijas balvu kategorijā "Labākā starptautiskā spēlfilma". 2021. gadā režisējis miniseriālu *[[Lisey's Story]]*. 2023. gadā režisējis melnās komēdijas šausmu filmu *[[El Conde]]*, kas Venēcijas kinofestivālā saņēma labākā scenārija balvu. 2024. gadā režisējis biogrāfisko filmu par Mariju Kallu — "Marija".

## Filmogrāfija

## Ārējās saites
Friča Brīvzemnieka iela

**Friča Brīvzemnieka iela** var būt:

* Friča Brīvzemnieka iela — iela Jūrmalā.
* Friča Brīvzemnieka iela — iela Liepājā.
* Friča Brīvzemnieka iela — iela Rīgā.

## Skatīt arī
* Fricis Brīvzemnieks
* Brīvzemnieka iela
Klusā okeāna divīzija (NHL)

**Klusā okeāna divīzija** (angļu: Pacific Division) ir viena no Nacionālās hokeja līgas Rietumu konferences divīzijām. Pašreizējais divīzijas sastāvs ir kopš 2021.—2022. gada NHL sezonas. Pašreizējie (2025) divīzijas čempioni ir Vegasas "Golden Knights".

## Divīzijas sastāvs
### 2021–pašlaik
Anahaimas "Ducks"Kalgari "Flames"Edmontonas "Oilers"Losandželosas "Kings"Sanhosē "Sharks"Sietlas "Kraken"Vankūveras "Canucks"Vegasas "Golden Knights"

## Divīzijas čempioni

* 1994 – Kalgari "Flames" (42–29–13, 97 punkti)
* 1995 – Kalgari "Flames" (24–17–7, 55 punkti)
* 1996 – Kolorādo "Avalanche" (47–25–10, 104 punkti)
* 1997 – Kolorādo "Avalanche" (49–24–9, 107 punkti)
* 1998 – Kolorādo "Avalanche" (39–26–17, 95 punkti)
* 1999 – Dalasas "Stars" (51–19–12, 114 punkti)
* 2000 – Dalasas "Stars" (43–23–10–6, 102 punkti)
* 2001 – Dalasas "Stars" (48–24–8–2, 106 punkti)
* 2002 – Sanhosē "Sharks" (44–27–8–3, 99 punkti)
* 2003 – Dalasas "Stars" (46–17–15–4, 111 punkti)
* 2004 – Sanhosē "Sharks" (43–21–12–6, 104 punkti)
* 2005 – sezona nenotika (2004.—2005. gada NHL lokauts)
* 2006 – Dalasas "Stars" (53–23–6, 112 punkti)
* 2007 – Anahaimas "Ducks" (48–20–14, 110 punkti)
* 2008 – Sanhosē "Sharks" (49–23–10, 108 punkti)
* 2009 – Sanhosē "Sharks" (53–18–11, 117 punkti)
* 2010 – Sanhosē "Sharks" (51–20–11, 113 punkti)
* 2011 – Sanhosē "Sharks" (48–25–9, 105 punkti)
* 2012 – Fīniksas "Coyotes" (42–27–13, 97 punkti)
* 2013 – Anahaimas "Ducks" (30–12–6, 66 punkti)
* 2014 – Anahaimas "Ducks" (54–20–8, 116 punkti)
* 2015 – Anahaimas "Ducks" (51–24–7, 109 punkti)
* 2016 – Anahaimas "Ducks" (46–25–11, 103 punkti)
* 2017 – Anahaimas "Ducks" (46–23–13, 105 punkti)
* 2018 – Vegasas "Golden Knights" (51–24–7, 109 punkti)
* 2019 – Kalgari "Flames" (50–25–7, 107 punkti)
* 2020 – Vegasas "Golden Knights" (39–24–8, 86 punkti)
* 2021 – Divīzija apturēta uz sezonu
* 2022 – Kalgari "Flames" (50–21–11, 111 punkti)
* 2023 – Vegasas "Golden Knights" (51–22–9, 111 punkti)
* 2024 – Vankūveras "Canucks" (50–23–9, 109 punkti)
* 2025 – Vegasas "Golden Knights" (50–22–10, 110 punkti)
## Stenlija kausa ieguvēji
* 1996 – Kolorādo "Avalanche"
* 1999 – Dalasas "Stars"
* 2007 – Anahaimas "Ducks"
* 2012 – Losandželosas "Kings"
* 2014 – Losandželosas "Kings"
* 2023 – Vegasas "Golden Knights"
Dienvidleite

**Dienvidleite** (, , , ) ir viena no Filipīnu provincēm valsts austrumdaļā, Austrumu Visaju reģionā. Aizņem Leites salas dienviddaļu un ziemeļos robežojas ar Leites provinci. Administratīvi dalās 1 pilsētā un 18 municipalitātēs un sīkāk 500 barangajās. Provinces centrs un lielākā pilsēta ir Maasina.

## Ģeogrāfija
Province aizņem Leites salas dienvidu daļu, kā arī vairākas salas tās piekrastē, no kurām lielākās ir Panaona un Limasava.

## Vēsture
Province izveidota 1959. gadā, nodalot no Leites provinces.

## Ārējās saites
Leites līcis

**Leites līcis** (, ) ir plašs Filipīnu jūras līcis Filipīnu arhipelāga dienvidaustrumos starp Visaju salām ziemeļos un Mindanao grupas salām dienvidos. Ziemeļos tas apskalo Samaras krastus, rietumos — Leites, bet dienvidaustrumos — Dinagatas. Austrumos no pārējās Filipīnu jūras līci norobežo Homonhonas un Kalikoanas salas. Sanhuaniko šaurums ziemeļrietumos līci savieno ar Samaras jūru, bet Surigao šaurums dienvdrietumos — ar Boholas jūru. Līcī vairākas salas, lielākās no kurām ir Manikani un Gibusonga. Lielākā pilsēta krastos ir Taklobana pie ieejas Sanhuaniko šaurumā. Bagātīgs zvejas rajons; zvejo siļķes, garneles, krabjus u.c.

Otrā pasaules kara laikā 1944. gada 23.—26. oktobrī Leites līcī notika viena no vērienīgākajām jūras kaujām starp ASV un Japānas flotēm, kuras rezultātā amerikāņi zaudēja 6 kuģus un ap 3500 kareivju, bet japāņi — 27 kuģus un ap 10 000 kareivju.

2013. gada novembrī līča piekrastē smagus postījumus nodarīja taifūns Haijans (Filipīnās zināms kā Jolanda).

## Atsauces

## Ārējās saites
Surigao šaurums

**Surigao šaurums** (, , ) ir ap  garš un šaurākajā vietā ap  plats jūras šaurums Filipīnu arhipelāgā, kas savieno Boholas jūru dienvidrietumos ar Leites līci ziemeļaustrumos un atdala Visaju arhipelāga Leites un Panaonas salas rietumos no Mindanao un Dinagatas salām austrumos un dienvidos. Šaurumā vairākas salas, no kurām lielākā ir Gibusonga pie ziemeļu ieejas. Lielākā pilsēta šauruma krastos ir Surigao pie dienvidu ieejas. Intensīva kuģu un prāmju satiksme. Pirmais no eiropiešiem, kas caurkuģoja šaurumu, bija Fernāns Magelāns 1521. gadā.

## Atsauces

## Ārējās saites
Šiupīļu katoļu baznīca

{
  "type": "ExternalData",
  "service": "geoshape",
  "ids": "Q12680006"
}

**Šiupīļu Sv. Aloīza baznīca** () ir 20. gadsimta pirmajā pusē uzbūvēts Romas katoļu dievnams, kas atrodas Lietuvas ziemeļos, Šauļu apriņķa Šauļu rajona pašvaldības Šiupīļu ciemā. Reģiona nozīmes Lietuvas valsts kultūras piemineklis (unikālais kods — 40837).

1619. gadā tika izvēlēta vieta baznīcas celtniecībai. 1623. gadā sākās baznīcas celtniecība un 1625. gadā tika nodibināta atsevišķa draudze. Baznīca tika atjaunota 1799. un 1846. gadā. 1842. gadā paazemināja par filiālbaznīcu. 1915. gadā gan baznīca, gan mācītājmuiža nodega. Baznīca atjaunota 1924. gadā. 


Šiupylių bažnyčia 1.JPG
Šiupylių_bažnyčia_3.JPG
Šiupyliai,_paminklas_1.JPG


## Ārējās saites

* Ieraksts Lietuvas kultūras vērtību reģistrā
Aberdīnas anglikāņu katedrāle

{
  "type": "ExternalData",
  "service": "geoshape",
  "ids": "Q2942298"
}

**Sv. Andreja katedrāles baznīca** (, ) ir Skotijas Episkopālās baznīcas (anglikāņu) katedrāle, kas atrodas Skotijas pilsētā Aberdīnā. Aberdīnas un Orkneju diecēzes galvenā baznīca.

Baznīca tika uzcelta 1817. gadā, bet 1914. gadā tā kļuva par katedrāli. Tās projekta autors ir Aberdīnas arhitekts Arčibalds Simpsons (*Archibald Simpson*, 1790—1847). Līdzekļu trūkuma dēļ baznīcas fasāde tika uzcelta nevis no granīta, kā daudzas celtnes Aberdīnā, bet, Simpsonam iebilstot, no smilšakmens. 20. gadsimta trīsdesmitajos gados katedrāle tika pārbūvēta pēc Niniana Kompera (*Ninian Comper*, 1864—1960) projekta. Tā kā Aberdīna ir vieta, kur 1784. gadā tika ordinēts pirmais ASV Episkopālās baznīcas bīskaps Semjuels Sīberijs (*Samuel Seabury*, 1729—1796), Aberdīnas anglikāņu katedrālei ir īpašas atiecības ar šo ASV baznīcu.


Episcopal Cathedral, Aberdeen (geograph 3140992).jpg
St Andrews Cathedral - American Connections (geograph 3141020).jpg


## Ārējās saites
*
Polijas-Lietuvas kopvalsts Seims

[thumb|Seims [Sigismunds III Vāsa|Sigismunda III Vāsas valdīšanas laikā]]
**Polijas-Lietuvas kopvalsts Seims** (, ) bija Polijas-Lietuvas kopvalsts muižniecības pārstāvniecības iestāde no 16. gadsimta otrās puses līdz 18. gadsimtam. Polijas Karalistes un Lietuvas lielkņazistes ģenerālseims tika izveidots pēc 1569. gadā noslēgtās Ļubļinas ūnijas starp šīm valstīm.

Seimam bija likumdošanas un daļēji tiesu vara, un to veidoja divas palātas. Senatori, vēstnieki un monarhs tika uzskatīti par atsevišķiem Seima locekļiem. 15. gadsimta vidū Polijas Karalistes Seims sanāca reizi gadā, tomēr tam nebija skaidru noteikumu, un katra jauna sasaukuma laiku izsludināja karalis. Ja nevarēja notikt kārtējā karalistes Seima sēde, aktuālos jautājumus apsprieda vietējos seimos.

## Ārējās saites
Sermites pilskalns

**Sermites pilskalns** jeb **Sermītes pilskalns** atrodas Kurzemē, Kuldīgas novada Laidu pagastā uz ziemeļiem no Sermītes, Skaldas upes krastā. Reģiona nozīmes kultūras piemineklis.

Tas ir 5—6 metrus augsts reljefa pacēlums. Ziemeļu pusē bijis nocietināts ar 50 metrus garu grāvi un valni. Plakuma izmērs — 50 x 60 metri. Pilskalnu, iespējams, var saistīt ar 1253. gada Kursas dalīšanas līgumā pieminēto Bandavas ciemu *Sargamiten*. Pirmoreiz 1923. gadā pilskalnu aprakstījis Ernests Brastiņš, to neapmeklējot. 1944. gadā pilskalnu aprakstīja un uzmērīja Arvīds Gusars. Datējums — vēlais dzelzs laikmets.

## Ārējās saites

* Sermites pilskalns portālā https://www.latvijas-pilskalni.lv/
Maasina

**Maasina** (, , , ) ir pilsēta Filipīnās, Austrumu Visaju reģionā, Dienvidleites provinces centrs un lielākā pilsēta. Atrodas Leites salas rietumu krastā pie Kanigao šauruma. Maasina dibināta 1770. gadā, pilsētas statusu ieguva 2000. gadā. Nozīmīgs salas dienviddaļas transporta, saimnieciskais, reliģiskais un kultūras centrs.

## Atsauces

## Ārējās saites
Teodors Vītols

**Teodors Vītols** (1888—1948) bija latviešu elektroinženieris, Valsts Elektrotehniskās fabrikas (VEF) direktors (1932—1940).

## Dzīvesgājums
Dzimis 1888. gada 1. martā Taurkalnes pagastā. Studēja Pēterburgas Ķeizariskajā Politehniskajā institūtā (krievu: *Императорский Санкт-Петербургский политехнический институт*), izslēgts par piedalīšanos 1905. gada revolūcijas notikumos. 1929. gadā absolvēja studijas Latvijas Universitātes Mehānikas fakultātē.

1932. gadā kļuva par Valsts Elektrotehniskās fabrikas (VEF) direktoru, uzsākot rūpnīcas pārveidi — sākot ar nosakuma, zīmola maiņu un beidzot ar Eiropas līmeņa reklāmas kampaņu, pieeju un kvalitāti ražošanā. Pieņēma lēmumu par fotoaparāta *[[Minox]]* ražošanu.

Pēc Latvijas okupācijas 1940. gadā viņu atcēla no VEF galvenā direktora amata. 1944. gadā devās bēgļu gaitās uz Zviedriju, pēc tam uz ASV. Miris 1948. gada 15. janvārī Ņujorkā.

### Tikšanās ar ''Minox'' izgudrotājiem
1936. gadā Valters Caps un Rihards Jirgens Rīgā tikās ar VEF vadītājiem. Lai kliedētu neuzticību, izgudrotāji veica fotouzņēmumus ar miniatūro fotokameru. Rūpīgi tos izpētījis, VEF ģenerāldirektors Vītols diezgan klusēja, tad, ne vārda nesakot, piecēlās, paspieda Valteram Capam roku un teica: "Apsveicu!". Ar to arī lieta beidzās. Tika sastādīta iepriekšēja vienošanās, kurai 1936. gada 6. oktobrī sekoja galīgais līgums, kurā bija teikts: "Šis līgums attiecas uz *Minox* miniatūru kameru, ko izgudroja un izstrādāja Valters Caps, un attiecīgiem *Minox* piederumiem". Papildus kamerai līguma priekšmets bija aparāta statīvs, attīstāmā tvertne, autofokusa foto palielinātājs un ierīce negatīvu apskatei.

## Atsauces
Porta Nigra

{
  "type": "ExternalData",
  "service": "geoshape",
  "ids": "Q152339"
}

***Porta Nigra*** jeb (no latīņu) **Melnie vārti** ir romiešu 2. gadsimtā uzcelti pilsētas vārti, tolaik *Augusta Treverorum*, mūsdienās Trīres pilsētā Vācijas Reinzemes-Pfalcas federālajā zemē. Vārti līdz ar vairākiem citiem kultūras pieminekļiem 1986. gadā tika iekļauti UNESCO Pasaules mantojuma sarakstā kā objekts "Romiešu pieminekļi, Svētā Pētera katedrāle un Dievmātes baznīca Trīrē".

Nav zināms, kā šie vārti tika saukti Romas impērijas laikā. Kā *Porta Nigra* tie ir zināmi no viduslaikiem. Tie celti no pelēka smilšakmens pēc 170. gada. Neskaidru iemeslu dēļ vārti netika pabeigti. Agrīnajos viduslaikos *Porta Nigra* vairs netika izmantoti kā pilsētas vārti. Pēc 1028. gada *Porta Nigra* drupās apmetās vietuļnieks, svētais Trīres Simeons, kurš miris 1035. gadā. Vēlāk vārti izmantoti kā divas, paralēli novietotas klostera baznīcas, viena mūkiem, otra pārējai sabiedrībai. 1802. gadā, kad Trīri bija anektējusi Francija, ar Napoleona rīkojumu klosteris un baznīcas tika slēgti. Celtnes nojauca, atbrīvojot skatu uz *Porta Nigra*.


Trier_Porta_Nigra_Modell.jpg|Vārti romiešu laikā, rekonstrukcija
SimeonstiftL1070066_(2).jpg|Vārti ap 1800. gadu
Trier_Porta_Nigra_BW_3.JPG
Porta_Nigra_Innenansicht.jpg


## Ārējās saites
*
Panaona

**Panaona** () ir sala Filipīnu arhipelāgā, administratīvi ietilpst Austrumu Visaju reģiona Dienvidleites provincē. Apdzīvo galvenokārt sebuāņi un varaji. Lielākā apdzīvotā vieta ir Liloana salas ziemeļos. Administratīvi dalās četrās municipalitātēs.

## Ģeogrāfija
Izvietojusies arhipelāga dienvidaustrumos Visaju salu grupā. Atrodas Surigao šaurumā starp Leites līci austrumos un Boholas jūru rietumos. Ap 70 m plats jūrasšaurums to atdala no Leites ziemeļos; šaurumu šķērso autoceļu tilts. Krasta līnija maz izrobota. Sala vulkāniskas izcelsmes, kalnaina, augstākais kalns ir Nelangkapans 698 m vjl salas dienvidu galā. Valda subekvatoriāls musonu klimats.

## Atsauces

## Ārējās saites
Samara (province)

**Samara** (, , ) ir viena no Filipīnu provincēm valsts austrumdaļā, Austrumu Visaju reģionā. Aizņem Samaras salas rietumdaļu; ziemeļos robežojas ar Ziemeļsamaru, bet austrumos — ar Austrumsamaru. Administratīvi dalās 2 pilsētās un 24 municipalitātēs un sīkāk 951 barangajā. Provinces centrs ir Katbalogana, bet lielākā pilsēta — Kalbajoga. Apdzīvo galvenokārt varaji un sebuāņi.

## Ģeogrāfija
Province aizņem Samaras salas rietumu daļu, kā arī vairākas salas Samaras jūrā, no kurām lielākās ir Darama, Buada, Limbangkavajana, Almagro, Tagapulana un Kamandaga. Provinces dienvidu krastus apskalo Leites līcis, bet Sanhuaniko šaurums dienvidrietumos tos šķir no Leites salas.

## Vēsture
Province pirmoreiz izveidota 1747. gadā, nodalot no Leites provinces, bet 1762. gadā pievienota atpakaļ. 1777. gadā province izveidota atkārtoti. 1965. gadā Samaras province tika sadalīta trijās — Ziemeļsamara, **Rietumsamara** un Austrumsamara, bet 1969. gadā Rietumsamaras provinci pārdēvēja par Samaras provinci.

## Ārējās saites
Kodachrome

***Kodachrome*** ir 2017. gada ASV komēdijdrāmas filma, kuras režisors ir Marks Raso. Filmā galvenās lomas atveido Eds Heriss, Džeisons Sudeikis, Elizabete Olsena, Brūss Grīnvuds, Vendija Krūsone un Deniss Haisberts.

Filma stāsta par dēlu, kurš, uzzinot ka viņa tēvs ir neārstējami slims, ir gatavs izpildīt viņa pēdējo vēlēšanos un doties braucienā uz pēdējo palikušo *[[Kodak]]* laboratoriju, lai attīstītu četras *Kodachrome* filmiņas.

Filmas *Kodachrome* pirmizrāde notika  Toronto Starptautiskajā kinofestivālā. Kopš  filma ir pieejama straumēšanas platformā *[[Netflix]]*. Filma saņēma pārsvarā pozitīvas kritiķu atsauksmes, slavējot aktierspēli. Tīmekļa vietnē *[[Rotten Tomatoes]]* filmai ir 72% vērtējums.

## Atsauces

## Ārējās saites
Benzālhlorīds

**Benzālhlorīds** ir organiska viela ar ķīmisko formulu C6H5CHCl2. Tas ir bezkrāsains šķidrums ar lakriminatora īpašībām un to izmanto organiskajā sintēzē.

## Iegūšana un izmantošana

Benzālhlorīdu iegūst pēc brīvo radikāļu reakcijas, hlorējot toluolu, vispirms rodas benzilhlorīds (C6H5CH2Cl), tam pievienojot vēl vienu hlora atomu, iegūst benzālhlorīdu. Benzālhlorīds var pievienot vēl vienu hlora atomu un tad rodas benzotrihlorīds.

C6H5CH3 + Cl2 → C6H5CH2Cl + HCl

C6H5CH2Cl + Cl2 → C6H5CHCl2 + HCl

C6H5CHCl2 + Cl2 → C6H5CCl3 + HCl

Benzilhalogenīdi parasti ir spēcīgi alkilējoši reaģenti, un šī iemesla dēļ benzālhlorīds tiek uzskatīts par bīstamu savienojumu.

Reaģējot ar nātriju rodas stilbēns.

Lielāko daļu šī savienojuma rūpniecībā izmanto benzaldehīda iegūšanai, reaģējot ar ūdeni sārma klātienē.

C6H5CHCl2 + H2O → C6H5CHO + 2&nbsp;HCl

## Atsauces
Katbalogana

**Katbalogana** (, , ) ir pilsēta Filipīnās, Austrumu Visaju reģionā, Samaras provinces centrs un otra lielākā pilsēta. Atrodas Samaras salas rietumu krastā pie Samaras jūras Makedas līča. Pilsētai administratīvi pieder vairākas salas Makedas līci, lielākā no kurām ir Timpasana.

Katbaloganu 1596. gadā dibināja jezuīti, formālu pilsētas statusu ieguva 2007. gadā. Galvenais Samaras salas saimnieciskais, tirdzniecības, izglītības, finanšu, transporta un kultūras centrs. Kopš atsevišķas Samaras provinces dibināšanas 18. gadsimtā ir tās administratīvais un politiskais centrs.

## Atsauces

## Ārējās saites
Mēs (romāns)

thumb|Pirmais romāna izdevums (1924)
**"Mēs"** ir Jevgeņija Zamjatina 1920. gada antiutopisks romāns. PSRS tas tika aizliegts līdz 1988. gadam kā "ideoloģiski naidīgs" un "apmelojošs" darbs. Romāns pilnībā  tika publicēts pirmo reizi angļu valodā 1924. gadā. Emigrantu Čehova izdevniecība 1952. gadā izdeva pilnu versiju krievu valodā. Romāns ietekmējis daudzu slavenu 20. gadsimta rakstnieku, tostarp Oldesa Hakslija, Džordža Orvela, Kurta Vonnegūta un Vladimira Nabokova daiļradi.

Šajā romānā aprakstīta sabiedrība ar stingru totalitāru kontroli pār indivīdu (vārdus un uzvārdus aizstāj burti un cipari, valsts kontrolē pat intīmo dzīvi), ideoloģiski balstīta uz fantāzijas noliegumu.

## Ārējās saites
Krāsa ārpus kosmosa

**"Krāsa ārpus kosmosa"** () ir 2019. gada ASV zinātniskās fantastikas šausmu filma, kuras režisors ir Ričards Stenlijs. Filmā galvenās lomas atveido Nikolass Keidžs, Džoelija Ričardsone, Eliots Naits, Medeleina Artura, Korianka Kilčere un Tomijs Čongs. Filma balstīta uz Hovarda Filipsa Lavkrafta 1927. gada īso stāstu *The Colour Out of Space*.

Filma stāsta par ģimeni, kuras dzīvi maina pie viņu mājām nokritis meteorīts.

Filmas "Krāsa ārpus kosmosa" pirmizrāde notika  Toronto Starptautiskajā kinofestivālā. Filma saņēma pozitīvas kritiķu atsauksmes, īpaši izceļot aktierspēli un vizuālo stilu. Tīmekļa vietnē *[[Rotten Tomatoes]]* filmai ir 86% vērtējums.

## Atsauces

## Ārējās saites
El Conde

***El Conde*** ir 2023. gada Čīles melnās komēdijas šausmu filma, kuras režisors ir Pablo Larrains. Filmā galvenās lomas atveido Haime Vadells, Glorija Minhmaiere un Alfredo Kastro.

Filma ir satīra par čīliešu diktatoru Augusto Pinočetu, parādot viņu kā 250 gadus vecu vampīru, kurš vēlas nomirt.

Filmas *El Conde* pirmizrāde notika  80. Venēcijas kinofestivālā, kur tā saņēma balvu par labāko scenāriju. Straumēšanas platformā *[[Netflix]]* filma ir pieejama kopš , četras dienas pēc 50 gadu jubilejas kopš Pinočets ieguva varu 1973. gada apvērsumā. Filma saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 82% vērtējums.

## Atsauces

## Ārējās saites
Ķiparu kaskāde

thumb|Ķiparu kaskādes lejasdaļa sausajā sezonā
**Ķiparu kaskāde** ir sezonāls visaugstākais strauta ūdenskritums Latvijā, kas atrodas Gaujas nacionālajā parkā, Siguldā, uz no avotiem izplūstoša bezvārda strauta Vējupītes gravas labajā krastā. Tas sastāv no divām pakāpēm, kas atrodas 18 m attālumā viena no otras. Augšējās pakāpes kritums ir 2,3 m augsts un apakšējais — 6 m augsts, kopā 8,3 m. Platums svārstās no 0,2 līdz 1 m. Kaskāde ir izveidojusies lodīšu smilšakmeņos, baltajos Amatas svītas smilšakmeņos un dzeltenajos un sarkanajos Gaujas svītas smilšakmeņos.

Kaskāde tika pirmapzināta 1990. gada februārī. Kaskāde ir ūdeņota tikai palu laikā. Vasaras karstumā tai trūkst ūdens un kaskāde ir tikai piloša. Ziemas laikā kaskāde reizēm veido divus savdabīgus leduskritumus.

Kaskādei nav oficiālas takas vai norāžu zīmju. Nokļūt pie tās var gan pa Vējupītes ieleju no upes puses, gan pa lauku malu no Ķiparu nomales pēdējām mājām. Gravas posms starp kaskādes abām pakāpēm ir stāvs un bīstams.

## Atsauces
Dauģēnu Lielā ala

**Dauģēnu Lielā ala** ir garākā dabīgi veidojusies ala Latvijā un Baltijā, kas atrodas Salacas labajā krastā Dauģēnu klintīs, lejpus Mazsalacas, Ziemeļvidzemes biosfēras rezervāta un Salacas ielejas dabas parka teritorijā. Ala ir daļa no ģeoloģiskā un ģeomorfoloģiskā dabas pieminekļa Dauģēnu klintis un alas. Alas eju kopgarums ir 346 m, bet lielākās grotas platums ir 7,5 m un augstums ir 7 m. Ala ir izveidojusies vidusdevona Burtnieku svītas smilšakmeņos. Lielajā Dauģēnu alā ir daudz grotu un pazemes strautu tīkls, kā arī sarežģītu pazemes eju labirints. Ala ir dubļaina un tajā dzīvo sikspārņi.

Ala tika apzināta 1988. gadā, kad to izpētīja un uzmērīja Latvijas Speleoloģijas biedrības ekspedīcija. Ala ir aizsargājams dabas piemineklis, un tajā nav atļauts veikt nekādas izmaiņas vai atstāt atkritumus. Ala ir pieejama tikai ar speciālu aprīkojumu un pieredzi, jo tajā ir bīstami apstākļi.

Alai ir divas ieejas: viena līdz ar upes vasaras līmeni, otra — nedaudz augstāk klintī, kura tika mākslīgi izkalta. Virs alas atrodas koka nožogojums, lai novērstu cilvēku nokrišanu no stāvkrasta. Netālu no alas atrodas Salacas ielejas dabas parka apmeklētāju centrs.

## Atsauces

## Ārējās saites
*Dauģenu alas un klintis, Dabas aizsardzības pārvalde
Skotijas angļu valoda

[thumb|250px|right|[Džeimss VI|Džeimsa VI valdīšanas laikā iespiesta psalmu grāmata Skotijas angļu valodā]]
**Skotijas angļu valoda** (, ) ir Skotijā lietoto angļu valodas paveidu kopums.

Skotijas angļu valodu ietekmējusi skotu valoda, ar ko tā turpina mijiedarboties. Daļa skotvalodīgo uzskata, ka atšķirība starp skotu valodu un Skotijas angļu valodu ir tikai funkcionālajos stilos. Atšķirībā no skotu valodas Skotijas angļu valoda parasti ir oficiālās lietišķās saziņas valoda.

Skotijas angļu valoda sāka veidoties pēc 17. gadsimta, mijiedarbojoties skotu un britu angļu valodai. Nepieciešamība bieži pāriet uz angļu valodu izraisīja dažādas fonoloģiskas un leksikas izmaiņas. Par aktīvas britu angļu valodas ietekmes sākumu uz skotu valodu tiek uzskatīta reformācijas, kā arī iespiedmašīnas izplatība. Londonā iespieddarbi parādījās 1476. gadā, un 30 gadus vēlāk tie nokļuva arī Skotijā. Angļu protestantu izdotās grāmatas, piemēram, Ženēvas Bībeles eksemplāri, tika plaši pārdotas Skotijā.

## Ārējās saites
Pikti

thumb|Piktu karavīrs, gravīra (1588)
**Pikti** (angļu: *Picts*) bija ķeltu valodās runājošu tautu savienība, kas dzīvoja tagadējās Skotijas ziemeļaustrumos dzelzs laikmeta beigās un agrajos viduslaikos.

Tiek pieminēta atsevišķas piktu valodas pastāvēšana, ko parasti klasificē kā salu ķeltu valodu, īpaši uzsverot tās tuvību ar senbretu valodu, kurā runāja dienvidos dzīvojošie briti. Neraugoties uz to, ka piktu rakstība gandrīz nav saglabājusies, pateicoties dažādiem trešo pušu avotiem, piktu vēsture ir labi zināma sākot no 11. gadsimta.

## Ārējās saites
Kariete

thumb|Kādas dižciltīgas ģimenes kariete (ap 1870. gadu)
**Kariete** (no itāļu — *carretta* un  — ‘rati’) ir dažāda dizaina un ietilpības slēgti pasažieru rati ar atsperēm. Visbiežāk tos izmantoja personiskai lietošanai, lai gan kopš vēlajiem viduslaikiem Eiropā tos sāka izmantot arī kā sabiedrisko transportu.

Kopš 19. gadsimta, kad pasaulē notika rūpnieciskā revolūcija un tika izgudroti jauni transporta veidi: tvaika automobilis, velosipēds un tvaika lokomotīve. 20. gadsimta sākumā karieti kā transporta līdzekli strauji aizstāja ātrāki transportlīdzekļi, un jau 20. gadsimta 20. un 30. gados tā kļuva par arhaismu. Mūsdienās atsevišķi eksemplāri ir saglabājušies kā muzeju eksponāti, kā atrakcija atpūtnieku izklaidei un kā karietes greznām ceremonijām, piemēram, kronēšanai.

## Ārējās saites
Kronēšana

[thumb|Francijas karaļa [Šarls VII|Šarla VII kronēšana (1429)]]
**Kronēšana** ir oficiāla procedūra, kas simbolizē monarha varas un tās atribūtu (troni, kroni) pārņemšanu. Kronēšanas ceremonijā var būt arī daudzi citi rituāli, piemēram, monarha īpašs solījums un regāliju pasniegšana, jaunā valdnieka pavalstnieku veltījumi. 

Atsevišķās kristīgajās denominācijās, piemēram, luterānismā un anglikānismā, kronēšana ir rituāls, tāpēc Rietumu stila kronēšanas ceremonijās bieži vien ir bijusi monarha svaidīšana ar svēto eļļu jeb krizmu. Vienlaikus ar monarhu var kronēt arī viņa dzīvesbiedri. Kronēšana joprojām tiek rīkota Apvienotajā Karalistē, Tongā un vairākās Āzijas un Āfrikas valstīs. Eiropā lielākajai daļai monarhu ir jāsniedz vienkāršs zvērests valsts likumdevēja klātbūtnē. 

Mūsdienu sarunvalodā ar kronēšanu plašākā nozīmē var apzīmēt arī jebkuru oficiālu ceremoniju, kas saistīta ar monarha iecelšanu amatā, neatkarīgi no tā, vai tiek vai netiek piešķirts faktiskais kronis, citādi šādas ceremonijas var dēvēt par investitūrām, inaugurācijām vai intronizācijām.

## Ārējās saites
Magnija fosfāts

**Magnija fosfāts** ir magnija un fosforskābes neitrālais sāls ar formulu Mg3(PO4)2. Tas ūdens šķīdumos veido kristālhidrātus ar formulu Mg3(PO4)2·xH2O. Kristālhidrāti var saturēt dažādu ūdens daudzumu (x = 0, 5, 8, 22).

Oktahidrāts rodas, magnija dihidrogēnfosfāta tetrahidrātam reaģējot ar magnija hidroksīdu stehiometriskās attiecībās:
:Mg(H2PO4)2·4H2O  +  2Mg(OH)2   →   Mg3(PO4)2·8H2O
Oktahidrāts dabā ir sastopams kā minerāls bobierīts.

Bezūdens formu iegūst, karsējot hidrātus 400 °C temperatūrā. Bezūdens magnija fosfātam ir tāda pati struktūra kā kobalta(II) fosfātam. Metāla joni aizņem gan oktaedriskas (sešu koordinātu), gan pentakoordinātu vietas attiecībā 1:2.

## Drošība

Magnija fosfāts ir atzīts par drošu jeb iekļauts GRAS vielu sarakstā. To izmanto kā pārtikas piedevu E343.

## Atsauces
Ženēvas Bībele

thumb|Ženēvas Bībeles 1560. gada izdevums
**Ženēvas Bībele** ir viens no vēsturiski nozīmīgākajiem Bībeles tulkojumiem angļu valodā, kas par 51 gadu apsteidzis karaļa Džeimsa versiju. Tā bija galvenā Bībele 16. gadsimta angļu protestantisma vidū, un to izmantoja Viljams Šekspīrs, Olivers Kromvels, Džons Nokss, Džons Donns un citi. Ženēvas Bībeli lietoja daudzi angļu reliģiskie disidenti un Olivera Kromvela karavīri Anglijas pilsoņu kara laikā.

Tā kā Ženēvas Bībeles valoda bija spēcīgāka un enerģiskāka, lielākā daļa lasītāju deva priekšroku šai versijai, nevis Lielajai bībelei. 

## Tulkojums un ilustrācijas
Ženēvas Bībele bija pirmā Bībeles versija angļu valodā, kas pilnībā tika tulkota no ivrita, aramiešu un grieķu oriģinālvalodām. Lai gan teksts pamatā ir tikai Viljama Tindeila 1534. gadā publicētā agrāka darba pārstrādājums, tomēr pirms ieslodzījuma Tindeils pārtulkoja tikai Jauno Derību un Veco Derību līdz 2. hronikas grāmatai. 

1560. gada Ženēvas Bībele papildus slavenajām marginālajām piezīmēm ietvēra vairākus palīgmateriālus, tostarp kokgriezuma ilustrācijas, kartes un skaidrojošas "tabulas", t. i., vārdu un tematu rādītājus. Pirms katras grāmatas bija "arguments" jeb ievads, bet pirms katras nodaļas — satura saraksts, kurā bija norādīti pantu numuri. Mazāka formāta izdevumi varēja būt neilustrēti.

## Mantojums
Ženēvas Bībeles anotācijas bija kalvinistiskas un puritāniskas, tāpēc tās nepatika Anglijas baznīcā valdošajiem anglikāņiem, kas atbalstīja valdību, kā arī karalim Džeimsam I, kurš pasūtīja "autorizēto versiju" jeb karaļa Džeimsa Bībeli, lai to aizstātu. Ženēvas Bībeles piezīmes tomēr tika iekļautas dažos karaļa Džeimsa versijas izdevumos, pat 1715. gadā.

## Ārējās saites
Ziemeļsamara

**Ziemeļsamara** (, , ) ir viena no Filipīnu provincēm valsts austrumdaļā, Austrumu Visaju reģionā. Aizņem Samaras salas ziemeļdaļu; dienvidos robežojas ar Samaru, bet dienvidaustrumos — ar Austrumsamaru. Administratīvi dalās 24 municipalitātēs un sīkāk 569 barangajās. Provinces centrs un lielākā apdzīvotā vieta ir Katarmana ziemeļu piekrastē. Apdzīvo galvenokārt varaji.

## Ģeogrāfija
Province aizņem Samaras salas ziemeļu daļu, kā arī vairākas salas Samaras jūrā (Kapula, Dalupiri, Destakado) rietumos un Filipīnu jūrā (Balikvatro salas, Semiraras salas, Bataga) ziemeļos. Ziemeļrietumos Sanbernardino šaurums provinces krastus šķir no Lusonas salā esošās Sorsogonas provinces. Balikvatro salās 2000. gadā izveidots Biri-Larosas aizsargājamais ainavapvidus.

## Vēsture
Province izveidota 1965. gadā, visu salu aizņemošo Samaras provinci sadalot trijās — Ziemeļsamarā, Rietumsamarā (vēlāk pārdēvēta par Samaru) un Austrumsamarā.

## Ārējās saites
Katarmana

**Katarmana** (, , ) ir municipalitāte Filipīnās, Austrumu Visaju reģionā, Ziemeļsamaras provinces administratīvais centrs. Atrodas Samaras salas ziemeļu krastā pie Katarmanas upes ietekas Filipīnu jūrā.

Katarmanas centru divās daļās dala lidostas skrejceļš; no lidojumiem brīvajā laikā to šķērso iela, kas savieno pilsētas austrumu un rietumu daļas.

## Atsauces

## Ārējās saites
Vojcehs Novickis

**Vojcehs Novickis** (; dzimis  Bjalistokā) ir poļu vieglatlēts, vesera metējs. Viņš ir  čempions un  bronzas medaļas ieguvējs, trīskārtējs Eiropas čempions, Pasaules čempionāta medaļnieks.

## Karjera
Pirmo starptautisko čempionātu pieredzi Novickis guva 2011. gadā Eiropas U-23 čempionātā Ostravā, kur ar 72,20 metrus tālu raidījumu izcīnīja piekto vietu. Divus gadus vēlāk viņš piedalījās vasaras universiādē Kazaņā un arī tur bija piektais.

2015. gadā pirmo reizi piedalījās Pasaules čempionātā Pekinā un izcīnīja bronzas medaļu, raidot veseri 78,55 metrus tālu. 2016. gada Eiropas čempionātā Amsterdamā arī ieguva bronzu. Tajā pašā gadā debitēja olimpiskajās spēlēs, kas notika Riodežaneiro, un arī izcīnīja bronzas godalgu. 2017. gadā pirmo reizi kļuva par Polijas čempionu, pārspējot Pavelu Fajdeku.  2017. gada Pasaules čempionātā Londonā vēlreiz ieguva bronzu.

2018. gada Eiropas čempionātā Berlīnē izcīnīja savu pirmo nozīmīgāko titulu, kļūstot par Eiropas čempionu un iegūstot zelta medaļu. 2019. gada Pasaules čempionātā Dohā ar 77,69 metrus tālu metienu sākotnēji ierindojās 4. vietā, bet Polijas delegācija iesniedza protestu, ka tiesneši nebija ievērojuši trešās vietas ieguvēja Bences Halāsa izkāpšanu ārpus apļa. Novickim tika piešķirta bronza, bet arī Halāss varēja saglabāt savu medaļu.

, kas norisinājās 2021. gada augustā Tokijā, kļuva par olimpisko čempionu, sasniedzot jaunu personisko rekordu — 82,52 metri.

2022. gada Pasaules čempionātā ASV pilsētā Jūdžīnā saņēma sudraba godalgu, piekāpjoties tikai savam tautietim Pavelam Fajdekam. Tajā pašā gadā Eiropas čempionātā Minhenē otro reizi kļuva par Eiropas čempionu. 2023. gada Pasaules čempionātā Budapeštā ieņēma otro vietu aiz kanādieša Ītana Kacberga un ieguva sudraba medaļu.

2024. gada Eiropas čempionātā Romā trešo reizi kļuva par Eiropas čempionu, nodrošinot uzvaru pēdējā mēģinājumā ar rezultātu 80,95 m.  Parīzē ieņēma 7. vietu.

## Sasniegumi

## Personiskie rekordi
* Vesera mešanā — 82,52 m (, Tokija).

## Atsauces

## Ārējās saites
Austrumsamara

**Austrumsamara** (, , ) ir viena no Filipīnu provincēm valsts austrumdaļā, Austrumu Visaju reģionā. Aizņem Samaras salas dienvidaustrumu daļu; rietumos robežojas ar Samaru, bet ziemeļos — ar Ziemeļsamaru. Administratīvi dalās 1 pilsētā un 22 municipalitātēs un sīkāk 597 barangajās. Provinces centrs un lielākā apdzīvotā vieta ir Borongana Filipīnu jūras krastā. Apdzīvo galvenokārt varaji.

## Ģeogrāfija
Province aizņem Samaras salas dienvidaustrumu daļu, kā arī vairākas salas  Filipīnu jūrā (Homonhona, Kalikoana, Suluana, Katalabana) un Leites līcī (Manikani).

## Vēsture
Province izveidota 1965. gadā, visu salu aizņemošo Samaras provinci sadalot trijās — Ziemeļsamarā, Rietumsamarā (vēlāk pārdēvēta par Samaru) un Austrumsamarā.

## Ārējās saites
Logans Sārdžents

**Logans Hanters Sārdžents** (; dzimis ) ir ASV sacīkšu braucējs, kurš startēja *[[Formula 1]]* komandā ''Williams Racing''. Iepriekš viņš piedalījās 2022. gada *[[Starptautiskā Automobiļu federācija|FIA]] [[Formula 2]]* čempionātā, pārstāvot *Carlin Motorsport* komandu, kopvērtējumā ieņemot ceturto vietu. Viņš ir bijušā *[[NASCAR]]* braucēja Daltona Sārdženta jaunākais brālis.

Savu karjeru autosportā viņš sāka 2008. gadā kartingā. 2015. gadā viņš uzvarēja FIA rīkotajā starptautiskajā junioru čempionātā.

Gadu vēlāk viņš ieguva iespēju arī jaunizveidotajā FIA *[[Formula 3]]* čempionātā. 2019. gadā viņš kopvērtējumā bija 19. vietā, gūstot 5 punktus. Viņš finišēja trešais vienā no svarīgākajām sacensībām savā vecuma grupā *Makao Grand Prix*.

2020. gadā Sārdžents parakstīja līgumu ar vienu no spēcīgākajām komandām *Prema Racing* un turpināja startēt čempionātā. Otrās Lielbritānijas nedēļas nogales galvenajā braucienā viņš startēja no *pole position* un uzvarēja savā pirmajā braucienā.

2021. gada oktobrī tika paziņots par Sārdženta pievienošanos *Williams Driver Academy*. 2022. gada 21. novembrī tika paziņots, ka 2023. gada sezonā Sārdžents brauks *Williams* F1 komandā kopā ar Aleksandru Albonu, aizstājot kanādieti Nikolasu Latifi.  Sārdžents izcīnīja savu pirmo punktu Pirmajā formulā, ieņemot 10. vietu. Viņš turpināja pārstāvēt *Williams* komandu arī nākamajā sezonā, tomēr sezonas gaitā pēc neapmierinoša snieguma viņš tika aizstāts ar Franko Kolapinto.

## Atsauces

## Ārējās saites
Kingpin

***Kingpin*** ir 1996. gada ASV sporta kinokomēdija, kuras režisori ir Pīters Ferelijs un Bobijs Ferelijs. Filmā galvenās lomas atveido Vudijs Harelsons, Rendijs Kveids, Vanesa Endžela un Bills Marijs.

Filma stāsta par alkoholiķi un bijušo profesionālo boulinga spēlētāju (Harelsons), kurš kļūst par treneri daudzsološam amišu talantam.

Filmas *Kingpin* pirmizrāde notika  un to izplatīja *[[Metro-Goldwyn-Mayer]]*. Filma nopelnīja 32,2 miljonus ASV dolāru pie 25 miljonu budžeta. Filma izdošanas brīdī saņēma dažādus kritiķu vērtējumus, bet mūsdienās to uzskata par kulta filmu. Televīzijas kanāls ''Bravo'' to iekļāva savā 100 smieklīgāko filmu saraksta 68. vietā. 2019. gadā *Vulture.com* savā Vudija Harelsona labāko filmu sarakstā *Kingpin* ievietoja otrajā vietā. Tīmekļa vietnē *[[Rotten Tomatoes]]* filmai ir 49% vērtējums.

## Atsauces

## Ārējās saites
Burton Albion F.C.

***Burton Albion Football Club*** ir profesionāls Anglijas futbola klubs no Bērtonas pie Trentas, kas piedalās Anglijas trešajā spēcīgākajā futbola līgā jeb ''League One''. Klubs savas mājas spēles aizvada *[[Pirelli Stadium]]* stadionā, kurā ir 6 912 skatītāju vietas.

Klubs tika dibināts 1950. gadā. Kluba augstākais sasniegums ir spēlēšanas Anglijas čempionātā, kur tas iekļuva 2016. gadā. 2018.–2019. gada sezonā klubs iekļuva Anglijas līgas kausa pusfinālā, kur divu spēļu summā ar 0–10 *Burton Albion* piekāpās ''Manchester City''.

## Sasniegumi

* **Anglijas futbola 3. līmenis** (pašlaik — *League One*)
** Vicečempioni (1): 2015–16
* **Anglijas futbola 4. līmenis** (pašlaik — *League Two*)
** Čempioni (1): 2014–15
* **Anglijas futbola 5. līmenis** (pašlaik — *National League*)
** Čempioni (1): 2008–09
* **[[FA Trophy]]**
** Finālisti (1): 1986–87

## Ārējās saites

*